Բայազիդ I

Բայազիդ I (, , ), Օսմանյան կայսրության սուլթան 1389 - 1402 թվականներին։

Մուրադ I-ի որդինLowry, Heath W. (2003) The Nature of the Early Ottoman State. Albany, NY: State University of New York Press, p. 153Runciman, Steven The Fall of Constantinople. Cambridge: Cambridge University Press, p. 36։

Շարունակելով իր նախորդների նվաճողական քաղաքականությունը՝ Թուրքիայից կախման մեջ է դրել Սերբիան (1389 թվականից), զավթել Բուլղարիան (1393-1396), Մակեդոնիան և Թեսալիան, ասպատակել Մորեան (1394), Հունգարիան (1395), իրեն ենթարկել Անատոլիայի սելջուկյան ամիրայությունները։ 1396 թվականին Նիկոպոլսի մոտ հաղթելով խաչակիրներին՝ զավթել է Բոսնիան, Վալախիային ստիպել հարկ վճարել և ամրացել է Բալկանյան թերակղզում։ Բայազիդ I-ի օրոք շարունակվեցին թուրքական նվաճումները Բալկանյան թերակղզում, որի շնորհիվ կայսրության տարածքը մեծացավ ավելի քան 2 անգամ։ Իր կառավարման 13 տարիների ընթացքում Բայազիդ I-ը միայն մեկ պարտություն է կրել, որն իր համար ճակատագրական դարձավ։ Անհաջող փորձեր է կատարել գրավելու Կոստանդնուպոլիսը։

 Արշավանքները Հայաստան 
Բայազիդ I-ի օրոք օսմանյան թուրքերն առաջին անգամ մտել են Հայաստան, ներխուժել Փոքր Հայք և գրավել Սեբաստիա, Եվդոկիա, Կեսարիա քաղաքները։ Այնուհետև, գրավելով Մալաթիան (1395-1396), թափանցել են Մեծ Հայքի սահմանները, մտել Կամախ, Երզնկա (1397-1398)։ Այստեղ Բայազիդ I-ի ուժերը հանդիպել են Լենկթեմուրի զորքերին և նահանջել։ 1402 թվականի հուլիսի 20-ին Անգորայի (Անկարայի) ճակատամարտումԲրոքհաուսի և Եփրոնի հանրագիտական բառարան «Բայազեդ I» թուրքական զորքերը պարտվել են Լենկթեմուրից։ Բայազիդ I-ը որդիների հետ գերվել է և 1403 թվականի մարտի 8-ին գերության մեջ մահացելԲրոքհաուսի և Եփրոնի հանրագիտական բառարան «Բայազեդ I Ջիլդերիմ»։

 Ծանոթագրություններ 

 Գրականություն 



 Stanford J. Shaw "History of the Ottoman Empire and Modern Turkey", Vol. 1
 Goodwin, Jason (1998) Lords of the Horizons. London: Chatto & Windus
 Harris, Jonathan (2010) The End of Byzantium. New Haven and London: Yale University Press ISBN 978-0-300-11786-8
 Imber, Colin (2002) The Ottoman Empire. London: Palgrave/Macmillan ISBN 0-333-61387-2
 Nicolle, David (1999) Nicopolis 1396: The Last Crusade. Oxford: Osprey Books ISBN 978-1-85532-918-8

 Արտաքին հղումներ 
 Բայազիդ I

Կատեգորիա:Անձինք Բուրսայից
Կատեգորիա:Անձինք Էդիրնեից
Կատեգորիա:Թյուրք կառավարիչներ
Կատեգորիա:Թուրք բանաստեղծներ
Կատեգորիա:Թուրքիայի պատմություն
Կատեգորիա:Հույն մայրերից ծնված օսմանյան սուլթաններ
Կատեգորիա:Օսմանյան արքայատոհմ
Կատեգորիա:Օսմանյան կայսրության թուրքեր